Anthony Borg huwa infermier li jmexxi sala fir-residenza San Vinċenz de Paul Anthony Borg, infermier li jmexxi sala fir-residenza San Vinċenz de Paul, huwa r-rebbieħ ewlieni tal-Premju Ħaddiema tas-Sena 2018. Ir-rebbieħa ntgħażlu minn bord indipendenti mmexxi mill-Avukat Anna Mallia, flimkien mal-Inġinier Helga Pizzuto u l-Professur Anthony Serracino Inglott. Il-Ministru għall-Affarijiet Ewropej u l-Ugwaljanza Helena Dalli qalet li n-nominati huma biss kampjun tal-eluf ta’ ħaddiema u employers ħawtiela li jħaddnu l-aqwa prattiċi u li huma l-mutur tal-ekonomija Maltija. Hija fissret kif l-għan ta’ dawn il-premijiet huwa li nirrikonoxxu u napprezzaw il-ħaddiema fiċ-ċentru tal-ekonomija Maltija. Il-Ministru Dalli fakkret kif lil hinn mir-retorika politika, id-deċiżjonijiet tal-Gvern qed jagħmlu proprju dan. Iż-żieda tat-tieni ġurnata leave , il- leave speċjali għal ġenituri prospettivi li jgħaddu mill-proċess tal-IVF, it-tisħiħ tal-paga minima, iċ- childcare mingħajr ħlas, l- in-work benefit , it- tapering tal-benefiċċji soċjali, l-għoti ta’ pensjoni sħiħa għal persuni b’diżabilità li jaħdmu, il-parità fil-pagi tal-impjegati tal-kuntratturi li jagħtu servizz lill-Gvern, u l- blacklisting ta’ kuntratturi li ma josservawx il-liġi tax-xogħol huma kollha xhieda tal-impenn tal-Gvern li jippremja l-bżulija u joħloq bilanċ bejn il-familja u x-xogħol. “Għaliex bħala Gvern ridna nibgħatu messaġġ ċar li meta tinvesti fil-ħaddiema tiegħek tkun qed tinvesti fl-intrapriża li qed tmexxi. B’hekk inżidu l-produttività tal-pajjiż, u b’hekk ksibna s-suċċess bla preċedent biex illum għandna l-inqas rata ta’ qgħad fl-istorja.” Il-Ministru temmet tgħid li b’din il-konvinzjoni u bl-għaqal fit-tmexxija, dan il-Gvern qed iħejji t-triq għal ġenerazzjonijiet futuri biex flok qgħad iħallilhom ix-xogħol, u flok dejn iħallilhom ġid li jasal għand kulħadd. B’kollox kien hemm 36 nominazzjoni maqsuma f’sitt kategoriji li jippremjaw;